

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

#### 2024.gada 16.maija Saistošie noteikumi Nr.20

(prot. Nr.9, 2.§)

APSTIPRINĀTI

ar Daugavpils valstspilsētas

pašvaldības domes

2024.gada 16.maija

lēmumu Nr.239

# Grozījumi Daugavpils valstspilsētas pašvaldības domes 2023. gada 27. jūlija saistošajos noteikumos Nr. 8 “Daugavpils valstspilsētas pašvaldības nolikums”

*Izdoti saskaņā ar Pašvaldību likuma 49.panta pirmo daļu*

1. Izdarīt Daugavpils valstspilsētas pašvaldības domes 2023. gada 27. jūlija saistošajos noteikumos Nr. 8 “Daugavpils valstspilsētas pašvaldības nolikums” (Latvijas Vēstnesis, 2023., Nr. 148, Nr. 238) šādus grozījumus:
   1. Svītrot 4.25. apakšpunktu.
   2. Svītrot 4.28. apakšpunktu.
   3. Svītrot 4.34. apakšpunktu.
   4. Aizstāt 4.53. apakšpunktā vārdus “Daugavpils kultūras pils” ar vārdiem “Daugavpils Kultūras pils”.
   5. Papildināt 12. punktu ar 12.3. apakšpunktu šādā redakcijā:

“12.3. Daugavpils valstspilsētas un Augšdaugavas novada izglītības komisiju.”.

1. Noteikumu 1.1., 1.2. un 1.3. apakšpunkts stājas spēkā 2024. gada 1. augustā.

Daugavpils valstspilsētas pašvaldības

domes priekšsēdētājs A.Elksniņš

**Daugavpils valstspilsētas pašvaldības domes 2024. gada 16. maija saistošo noteikumu Nr.20 “Grozījumi Daugavpils valstspilsētas pašvaldības domes 2023. gada 27. jūlija saistošajos noteikumos Nr. 8 “Daugavpils valstspilsētas pašvaldības nolikums”” paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | Atbilstoši Pašvaldību likuma 49. panta pirmajai daļai pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju. Līdz ar to Daugavpils valstspilsētas pašvaldības nolikumā (turpmāk - nolikums) ir noteikta pašvaldības administrācijas struktūra, norādīta pašvaldības dalība kapitālsabiedrībās, biedrībās un nodibinājumos, noteiktas pašvaldības domes amatpersonu pilnvaras, kā arī norādīti citi pašvaldības darba organizācijas jautājumi.  Pamatojoties uz Daugavpils valstspilsētas pašvaldības domes (turpmāk - Dome) lēmumiem veiktas šādas izmaiņas pašvaldības administrācijas struktūrā:   1. ar 2024. gada 1. augustu tiek likvidēta pašvaldības iestāde “Daugavpils 11. pamatskola”, to pievienojot pašvaldības iestādei “Daugavpils Draudzīgā aicinājuma vidusskola” (Domes 2024. gada 22. februāra lēmums Nr. 112, pieejams - <https://www.daugavpils.lv/pasvaldiba/dokumenti/normativie-akti?dokument=8848>); 2. ar 2024. gada 1. augustu tiek likvidēta pašvaldības iestāde “J.Raiņa Daugavpils 6. pamatskola”, to pievienojot pašvaldības iestādei “Daugavpils Centra vidusskola” (Domes 2024. gada 22. februāra lēmums Nr. 113, pieejams - <https://www.daugavpils.lv/pasvaldiba/dokumenti/normativie-akti?dokument=8849>); 3. ar 2024. gada 1. augustu tiek likvidēta pašvaldības iestāde “Daugavpils pilsētas 18. pirmsskolas izglītības iestāde”, to pievienojot pašvaldības iestādei “Daugavpils pilsētas 24. pirmsskolas izglītības iestāde” (Domes 2024. gada 20. februāra lēmums Nr. 94, pieejams - <https://www.daugavpils.lv/pasvaldiba/dokumenti/normativie-akti?dokument=8830>); 4. pamatojoties uz Administratīvo teritoriju un apdzīvoto vietu likuma pārejas noteikumu 25. punktu, kas noteic, ka, lai nodrošinātu administratīvi teritoriālās reformas mērķu sasniegšanu, Daugavpils valstspilsētas pašvaldība ar Augšdaugavas novada pašvaldību izveido kopīgu sadarbības institūciju izglītības jomā, ir izveidota Daugavpils valstspilsētas un Augšdaugavas novada izglītības komisija (Domes 2024. gada 14. marta lēmums Nr. 116, pieejams - <https://www.daugavpils.lv/pasvaldiba/dokumenti/normativie-akti?dokument=8890>).   Līdz ar to saistošo noteikumu projekts sagatavots, lai aktualizētu izmaiņas nolikumā norādītajā administrācijas struktūrā, kas radušās saskaņā ar Domes pieņemtajiem lēmumiem.  Saistošo noteikumu projekts paredz:   * grozīt nolikumā norādīto pašvaldību iestāžu sarakstu (ar 2024. gada 1. augustu svītrojot 4.25., 4.28., 4.34. apakšpunktu); * precizēt pašvaldības iestādes nosaukumu (grozījums 4.53. apakšpunktā); * papildināt pašvaldības un Augšdaugavas novada uzdevumu vai autonomo funkciju izpildes nodrošināšanai kopīgi izveidoto institūciju sarakstu ar jaunu komisiju (papildinot 12. punktu ar 12.3. apakšpunktu). |
| 1. Fiskālā ietekme uz pašvaldības budžetu | Saistošo noteikumu projekts neradīs ietekmi uz pašvaldības budžetu.  Saskaņā ar Domes pieņemtajiem lēmumiem:   1. pašvaldības iestāde “Daugavpils Draudzīgā aicinājuma vidusskola” ir likvidējamās pašvaldības iestādes “Daugavpils 11. pamatskola” tiesību, saistību, finanšu līdzekļu un funkciju pārņēmēja, tāpēc Daugavpils valstspilsētas pašvaldības 2024. gada budžetā paredzētie finanšu līdzekļi minētās iestādes darbībai ir attiecīgi novirzāmi pašvaldības iestādei “Daugavpils Draudzīgā aicinājuma vidusskola”; 2. pašvaldības iestāde “Daugavpils Centra vidusskola” ir likvidējamās pašvaldības iestādes “J.Raiņa Daugavpils 6. pamatskola” tiesību, saistību, finanšu līdzekļu un funkciju pārņēmēja, tāpēc Daugavpils valstspilsētas pašvaldības 2024. gada budžetā paredzētie finanšu līdzekļi minētās iestādes darbībai ir attiecīgi novirzāmi pašvaldības iestādei “Daugavpils Centra vidusskola”; 3. pašvaldības iestāde “Daugavpils pilsētas 24. pirmsskolas izglītības iestāde” ir likvidējamās pašvaldības iestādes “Daugavpils pilsētas 18. pirmsskolas izglītības iestāde” tiesību, saistību, finanšu līdzekļu un funkciju pārņēmēja, tāpēc Daugavpils valstspilsētas pašvaldības 2024. gada budžetā paredzētie finanšu līdzekļi minētās iestādes darbībai ir attiecīgi novirzāmi pašvaldības iestādei “Daugavpils pilsētas 24. pirmsskolas izglītības iestāde”; 4. arī administratīvais slogs minētajām pašvaldības iestādēm saistībā ar Domes lēmumu izpildi nepalielināsies, jo no Domes lēmumiem izriet, ka pašvaldības iestādēm tiek nodotas arī attiecīgo pašvaldības iestāžu amata vietas; 5. Daugavpils valstspilsētas un Augšdaugavas novada izglītības komisijas sastāvā pašvaldību pārstāvēs pašvaldības iestādes “Daugavpils pilsētas Izglītības pārvalde” un pašvaldības iestādes “Daugavpils pašvaldības centrālā pārvalde” darbinieki, savukārt komisijas sēdes plānots rīkot pēc nepieciešamības. Pašvaldības darbiniekiem atlīdzība par darbu Domes izveidotajās pastāvīgajās komisijās netiek noteikta, ja komisijas sēdes notiek darba laikā. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projektam nav sociālās ietekmes un tas neietekmēs vidi, iedzīvotāju veselību, uzņēmējdarbības vidi vai konkurenci, jo pašvaldības funkcijas turpinās īstenot pašvaldības iestādes. |
| 1. Ietekme uz administratīvajām procedūrām un to izmaksām | Nav paredzētas administratīvo procedūru izmaksas, pašvaldības funkcijas turpinās īstenot attiecīgās pašvaldības iestādes. |
| 1. Ietekme uz pašvaldības funkcijām un cilvēkresursiem | Pašvaldības funkcijas turpinās īstenot attiecīgās pašvaldības iestādes. |
| 1. Informācija par izpildes nodrošināšanu | Pašvaldības funkcijas turpinās īstenot attiecīgās pašvaldības iestādes. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Sabiedrības viedokļa noskaidrošanai saistošo noteikumu projekts tika publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2024. gada 15. aprīļa līdz 2024. gada 29. aprīlim.  Par saistošo noteikumu projektu viedokļi netika saņemti. |

Daugavpils valstspilsētas pašvaldības domes priekšsēdētājs A.Elksniņš